Neuvoston asetus (ETY) N:o 1411/71, annettu 29 päivänä kesäkuuta 1971, maito- ja maitotuotealan yhteistä markkinajärjestelyä koskevista lisäsäännöistä yhteisen tullitariffin nimikkeeseen 04.01 kuuluvien tuotteiden osalta



Virallinen lehti nro L 148 , 03/07/1971 s. 0004 - 0007

Tanskank. erityispainos: Sarja I Alue 1971(II) s. 0363

Englannink. erityispainos: Sarja I Alue 1971(II) s. 0412

Kreikank. erityispainos: Luku 03 Nide 6 s. 0214

Espanjank. erityispainos: Luku 03 Nide 4 s. 0203

Portugalink. erityispainos: Luku 03 Nide 4 s. 0203

Suomenk. erityispainos Alue 3 Nide 3 s. 0209

Ruotsink. erityispainos Alue 3 Nide 3 s. 0209



NEUVOSTON ASETUS (ETY) N:o 1411/71, annettu 29 päivänä kesäkuuta 1971, maito- ja maitotuotealan yhteistä markkinajärjestelyä koskevista lisäsäännöistä yhteisen tullitariffin nimikkeeseen 04.01 kuuluvien tuotteiden osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1410/71(2), 22 artiklan 2 kohdassa säädetään poikkeuksesta tiettyihin yhteisen tullitariffin nimikkeeseen 04.01 kuuluvia tuotteita koskeviin sääntöihin ottaen huomioon, että mainittujen tuotteiden markkinatilanne eroaa huomattavasti muiden maitotuotteiden markkinatilanteesta; tämän vuoksi on tarpeen säätää erityistoimenpiteitä, nimikkeen 04.01 tuotteet ovat maataloustuottajille merkittävä tulonlähde; ne erottuvat muista maitotuotteista kulutusvaiheessa erityisesti sen vuoksi, että niitä on vaikea korvata muilla tuotteilla; niiden myynti on maidontuottajille vankka tuloperusta, nimikkeen 04.01 tuotteilla on samalla tärkeä merkitys koko väestön perusravintona; niiden laadulle olisi asetettava erityisvaatimukset, on sekä maidontuottajien että kuluttajien edun mukaista antaa säännöksiä, joiden avulla mainittujen tuotteiden markkinoita voidaan kehittää mahdollisimman paljon, tämä tavoite voidaan saavuttaa tarjoamalla sellaisia tuotteita, joilla on laatutakuu ja jotka vastaavat kuluttajien tarpeita ja toiveita; rajoittamatta kansanterveyden suojelemiseksi annettavia säännöksiä olisi säädettävä korkeat vaatimukset mainittujen tuotteiden tuotannosta ja kaupan pitämisestä; on kuitenkin tarpeen, että mainituissa säännöksissä otetaan huomioon tietyt erityistapaukset; kun kyseessä on maidon rasvattoman kuiva-aineen ainesosien lisääminen rasvattomaan maitoon ja puolittain kuorittuun maitoon, ei kansallisten lainsäädäntöjen yhdenmukaistaminen ole mahdollista vielä tällä hetkellä; näin ollen jäsenvaltioille olisi annettava lupa jatkaa näiden säännösten soveltamista, mainitun tavoitteen saavuttamiseksi korkealaatuisia tuotteita tarjoamalla on tarpeen varmistaa laadultaan moitteettoman raakamaidon toimittaminen maitoa käsitteleviin yrityksiin; mainittu tavoite saavutetaan muun muassa maksamalla maitoa käsitteleviin yrityksiin toimitetusta ja kulutukseen tarkoitetun maidon tuotantoon tarkoitetusta maidosta sen laadun mukaan, siirtymisen kansallisista järjestelmistä tällä asetuksella käyttöön otettuun järjestelmään on tapahduttava parhailla mahdollisilla edellytyksillä; sen vuoksi olisi suotavaa säätää siirtymätoimenpiteistä; asetuksen (ETY) N:o 804/68 22 artiklan 2 kohdan neljännessä alakohdassa säädetään erityisesti, että Italian tasavalta saa säilyttää 31 päivään maaliskuuta 1970 kulutukseen tarkoitetun maidon hankintaa tietyille alueille koskevat toimenpiteet, Italiassa kulutukseen tarkoitetun maidon markkinoilla on erityispiirteenä, että tietyt kunnat ovat perustaneet valtion luvalla maitokeskuksia, jotka huolehtivat yksinomaan kulutukseen tarkoitetun maidon hankinnasta kunnan alueella sekä eräiden yhteiskunnallisten tehtävien täyttämisestä; nämä maitokeskukset eivät periaatteessa saa jalostaa maitoa muuksi maitotuotteeksi kuin kulutukseen tarkoitetuksi maidoksi; kunnallisten keskusten maidon myynti on vain pieni osa Italiassa suoraan kulutukseen myytävästä maidosta, ja Italiassa on aloitettu valmistella toimenpiteitä mainittujen maitokeskusten rakenteen muuttamiseksi niiden tuotanto-ohjelmien laajentamisen mahdollistamiseksi; jotta mainittua rakennemuutosta ei vaarannettaisi, Italian tasavallalle on annettava lupa rajoitetuksi ajaksi soveltaa edelleen maitokeskuksiin 31 päivänä maaliskuuta 1970 sovellettavia säännöksiä niihin keskuksiin, jotka olivat toiminnassa kyseisenä päivänä mainittujen säännösten mukaisesti, ON ANTANUT TÄMÄN ASETUKSEN: 1 artikla Tämä asetus koskee seuraavia tuotteita: >TAULUKON PAIKKA> 2 artikla 1. Edellä 1 artiklassa tarkoitettuihin tuotteisiin sovellettavaa yhteistä politiikkaa ohjataan siten, että mahdollisimman suuri maitomäärä käytetään mainittuina tuotteina. 2. Tätä asetusta sovelletaan siten, että: a) yhteisön kaikilla alueilla on koko ajan tarjolla 1 artiklassa tarkoitettuja tuotteita, joiden laatu voidaan taata kuluttajille ja jotka vastaavat heidän tarpeitaan ja makuaan; b) edellä 1 artiklassa tarkoitettujen tuotteiden tuotantoon ja myyntiin osallistuvien henkilöiden taloudellisen edun mukaista on tehdä tuotteen laadun ja palvelujen saamisen kannalta tarpeellisia taloudellisia ponnistuksia edellä mainittujen tavoitteiden saavuttamiseksi. 3 artikla 1. Tässä asetuksessa tarkoitetaan: a) "maidolla" yhdestä tai useammasta lehmästä lypsettyä tuotetta; b) "kulutukseen tarkoitetulla maidolla" seuraavia tuotteita, jotka on tarkoitettu toimitettavaksi kuluttajalle sellaisenaan: - "raakamaidolla" maitoa, jota ei ole kuumennettu tai käsitelty vaikutukseltaan vastaavalla tavalla; - "täysmaidolla" maitoa, joka on maitoa käsittelevässä yrityksessä kuumakäsitelty vähintään kerran tai käsitelty vaikutukseltaan vastaavalla hyväksytyllä tavalla ja jonka luonnollinen rasvapitoisuus on vähintään 3,50 prosenttia tai jonka rasvapitoisuus on saatu vähintään 3,50 prosentiksi; - "puolittain kuoritulla maidolla" maitoa, joka on maitoa käsittelevässä yrityksessä kuumakäsitelty vähintään kerran tai käsitelty vaikutukseltaan vastaavalla hyväksytyllä tavalla ja jonka rasvapitoisuus on saatu vähintään 1,50 prosentiksi ja enintään 1,80 prosentiksi; - "rasvattomalla maidolla" maitoa, joka on maitoa käsittelevässä yrityksessä kuumakäsitelty vähintään kerran tai käsitelty vaikutukseltaan vastaavalla hyväksytyllä tavalla ja jonka rasvapitoisuus on saatu enintään 0,30 prosentiksi. 2. Edellä 1 kohdassa tarkoitetut nimitykset on varattava mainituille tuotteille, jollei niiden käyttämistä yhdistetyissä nimityksissä ja jollei 4 artiklan mukaisesti annetuista säännöksistä muuta johdu. 3. Tässä asetuksessa prosentteina ilmaistu rasvapitoisuus on maitorasvayksiköiden ja 100 yksikön kyseistä maitoa painosuhde. 4. Jos kulutukseen tarkoitetulla maidolla ei ole luonnostaan sille säädettyä rasvapitoisuutta, se voidaan saada ainoastaan lisäämällä tai poistamalla siitä maitoa tai kermaa tai lisäämällä rasvatonta tai puolittain kuorittua maitoa. Muu kulutukseen tarkoitetun maidon koostumuksen muuttaminen ei ole sallittua. 4 artikla 1. Rajoittamatta ihmisravinnoksi tarkoitetun maidon kansanterveyden suojeluun liittyviä vaatimuksia kulutukseen tarkoitettuna maitona saa pitää kaupan ainoastaan maitoa, joka: a) täyttää tietyt laatuvaatimukset, mukaan luettuna koostumus, ja b) täyttää tietyt kaupan pitämistä koskevat vaatimukset. 2. Neuvosto antaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen yleiset säännöt tämän artiklan soveltamisesta. 3. Edellä 2 kohdassa säädettyä menettelyä noudattaen muille 1 artiklassa tarkoitetuille tuotteille vahvistetaan tietyt laatuvaatimukset, mukaan luettuna koostumus, sekä kaupan pitämistä koskevat vaatimukset, jos se osoittautuu tarpeelliseksi. 4. Yksityiskohtaiset säännöt tämän artiklan soveltamisesta annetaan asetuksen (ETY) N:o 804/68 30 artiklassa säädettyä menettelyä noudattaen. 5 artikla 1. Rajoittamatta ihmisravinnoksi tarkoitetun maidon kansanterveyden suojeluun liittyviä vaatimuksia yhteisössä ainoastaan maitoa käsittelevät yritykset saavat tuottaa kulutukseen tarkoitettua maitoa, lukuun ottamatta raakamaitoa. Tämän kulutukseen tarkoitetun maidon tuottamiseen käytettävään maitoon on sovellettava järjestelmää, jossa maksut määräytyvät laadun mukaan. Tämän järjestelmän on taattava, että kulutukseen tarkoitetun maidon raaka-aineena käytetty maito täyttää tietyt laatua koskevat vaatimukset, mukaan luettuna koostumus. 2. Rajoittamatta ihmisravinnoksi tarkoitetun maidon kansanterveyden suojeluun liittyviä vaatimuksia kulutukseen tarkoitettuna maitona raakamaitoa saa myydä kuluttajalle ainoastaan tuottaja omalla tilallaan. Jäsenvaltiot voivat lisäksi sallia muita raakamaidon myyntitapoja kulutukseen tarkoitettuna raakamaitona. 3. Neuvosto antaa komission ehdotuksesta perustamissopimuksen 43 artiklan 2 kohdassa määrättyä äänestysmenettelyä noudattaen yleiset säännöt 1 kohdan soveltamisesta. 4. Yksityiskohtaiset säännöt tämän artiklan soveltamisesta annetaan asetuksen (ETY) N:o 804/68 30 artiklassa säädettyä menettelyä noudattaen. 6 artikla 1. Ainoastaan kulutukseen tarkoitetulle maidolle vahvistetut vaatimukset täyttävää maitoa saa yhteisössä toimittaa suoraan kulutukseen. 2. Jäsenvaltiot voivat kuitenkin 31 päivään joulukuuta 1973 säilyttää tämän asetuksen voimaan tullessa alueellaan sovellettavat kuluttajalle toimitettavan täysmaidon rasvapitoisuutta koskevat säännökset; muutoin tähän maitoon sovelletaan täysmaitoon sovellettavia säännöksiä. 3. Alueilla, joilla tuotetun maidon luonnollinen rasvapitoisuus on pienempi kuin 3,50 prosenttia ja joilla rasvapitoisuuden nostaminen 3 artiklan 1 kohdan b alakohdassa täysmaidolle vahvistetun rasvapitoisuuden tasolle aiheuttaisi ongelmia maidosta saatavan laadultaan sopivan maitolaadun rasvapitoisuuden puuttuessa, jäsenvaltiot voivat sallia edellisistä säännöksistä poiketen, että näillä alueilla tuotettua maitoa myydään täysmaitona mainituilla alueilla. Mainitusta maidosta ei kuitenkaan saa vähentää rasvaa; sen rasvapitoisuuden on oltava vähintään 3,20 prosenttia. Muutoin tähän maitoon sovelletaan täysmaitoon sovellettavia säännöksiä. Jäsenvaltioiden, jotka käyttävät tätä mahdollisuutta, on ilmoitettava komissiolle ne alueet, joilla ne ovat sallineet tämän järjestelyn. 4. Poiketen 3 artiklan 4 kohdan toisesta virkkeestä jäsenvaltiot voivat alueellaan jatkaa sellaisten kansallisten säännösten soveltamista, jotka koskevat kuiva-aineen ainesosien lisäämistä rasvattomaan ja puolittain kuorittuun maitoon ja joita sovelletaan tämän asetuksen tullessa voimaan. Lisäämisestä on mainittava pakkauksessa. 5. Kolmansien maiden kanssa käytävässä kaupassa voidaan tämän asetuksen säännöksistä poikkeavia erityissäännöksiä antaa asetuksen (ETY) 804/68 30 artiklassa säädettyä menettelyä noudattaen. 7 artikla Jos on tarpeen helpottaa siirtymätoimenpiteillä siirtymistä jäsenvaltiossa nykyisin olemassa olevasta järjestelmästä tässä asetuksessa käyttöön otettuun järjestelmään, erityisesti jos viimeksi mainitun järjestelmän täytäntöönpanossa ilmenee joissakin tapauksissa merkittäviä vaikeuksia, nämä toimenpiteet annetaan asetuksen (ETY) N:o 804/68 30 artiklassa säädettyä menettelyä noudattaen. Niitä sovelletaan enintään 31 päivään joulukuuta 1973. 8 artikla Jäsenvaltiot ja komissio toimittavat toisilleen tämän asetuksen soveltamisen kannalta tarpeelliset tiedot. Yksityiskohtaiset säännöt tällaisten tietojen tiedoksi antamisesta ja levittämisestä annetaan asetuksen (ETY) N:o 804/68 30 artiklassa säädettyä menettelyä noudattaen. 9 artikla 1. Kumotaan asetuksen (ETY) N:o 804/68 22 artiklan 2 kohta tämän asetuksen soveltamispäivästä ja viimeistään 31 päivästä maaliskuuta 1972. 2. Kuitenkin Italian tasavallalle annetaan edelleen 31 päivään maaliskuuta 1973 lupa soveltaa maitokeskuksiin 31 päivänä maaliskuuta 1970 sovellettavia säännöksiä, jotka keskukset ovat toiminnassa 31 päivänä maaliskuuta 1970 mainittujen säännösten mukaisesti, jos nämä keskukset huolehtivat kulutukseen tarkoitetun maidon hankinnasta tietyissä kunnissa. Edellisessä alakohdassa tarkoitettu lupa koskee ainoastaan sellaisia maitolaatuja, joihin sovelletaan 31 päivänä maaliskuuta 1970 mainitussa alakohdassa tarkoitettuja säännöksiä. 10 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämän asetuksen säännöksiä sovelletaan päivästä, josta 4 artiklan 2 kohdassa tarkoitettuja yleisiä säännöksiä sovelletaan ja viimeistään 31 päivästä maaliskuuta 1972. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1971. Neuvoston puolesta Puheenjohtaja M. COINTAT (1) EYVL N:o L 148, 28.6.1968, s. 13 (2) EYVL N:o L 148, 3.7.71, s. 3